**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL UAB „PLUNGĖS VANDENYS“ 2018-2020 METŲ VEIKLOS-PLĖTROS PLANO PATVIRTINIMO**

2018 m. rugsėjo 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Geriamojo vandens tiekimo ir nuotekų tvarkymo paslaugų kainų nustatymo metodikos, patvirtintos Valstybinės kainų ir energetikos kontrolės komisijos nutarimu Nr. O3-92, 62.1.5 punktu, Geriamojo vandens tiekėjų ir nuotekų tvarkytojų veiklos planų rengimo taisyklėmis, patvirtintomis Lietuvos Respublikos aplinkos ministro 2015 m. sausio 8 d. įsakymu Nr. D1-11 „Dėl Geriamojo vandens tiekėjų ir nuotekų tvarkytojų veiklos planų rengimo taisyklių patvirtinimo“, bei atsižvelgdama į Plungės rajono savivaldybės administracijos direktoriaus 2018 m. rugsėjo 19 d. įsakymą Nr. D-787 ir UAB „Plungės vandenys“ 2018 m. rugsėjo 11 d. raštą Nr. 205, Plungės rajono savivaldybės taryba n u s p r e n d ž i a:

Patvirtinti UAB „Plungės vandenys“ 2018-2020 metų veiklos-plėtros planą (pridedama)

Savivaldybės meras

SUDERINTA:

Administracijos direktorius G. Bagužis

Vietos ūkio skyriaus vedėjas Martynas Čiuželis

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimą rengė Vietos ūkio skyriaus vedėjo pavaduotojas Arvydas Liutika

Teisės aktų projektų numatomo teisinio

reguliavimo poveikio vertinimo rezultatų

pateikimo tvarkos aprašo priedas

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL UAB „PLUNGĖS VANDENYS“ 2018-2020 METŲ VEIKLOS-PLĖTROS PLANO PATVIRTINIMO“** |
| 2018 m. rugsėjo 20 d. Plungė |

**1. Parengto teisės akto projekto tikslai -** patvirtinti UAB „Plungės vandenys“ 2018-2020 metų veiklos - plėtros planą.

**2. Teisės akto projekto esmė, rengimo priežastys ir motyvai.** Vadovaujantis Lietuvos Respublikos vietos savivaldos įstatymo 16 straipsnio 2 dalies 40 punktu, Geriamojo vandens tiekimo ir nuotekų tvarkymo paslaugų kainų nustatymo metodikos, patvirtintos Valstybinės kainų ir energetikos kontrolės komisijos nutarimu Nr. O3-92, 62.1.5 punktu, Geriamojo vandens tiekėjų ir nuotekų tvarkytojų veiklos planų rengimo taisyklėmis, patvirtintomis Lietuvos Respublikos aplinkos ministro 2015 m. sausio 8 d. įsakymu Nr. D1-11 „Dėl Geriamojo vandens tiekėjų ir nuotekų tvarkytojų veiklos planų rengimo taisyklių patvirtinimo“, bei atsižvelgiant į į Plungės rajono savivaldybės administracijos direktoriaus 2018 m. rugsėjo 19 d. įsakymą Nr. D-787 ir UAB „Plungės vandenys“ 2018 m. rugsėjo 11 d. raštą Nr. 205, patvirtinti UAB „Plungės vandenys“ parengtą 2018-2020 m. veiklos - plėtros planą.

**3. Lėšų poreikis (jeigu teisės aktui įgyvendinti reikalingos lėšos).** Nereikalingos

**4. Laukiami rezultatai.** Suderinus pateiktą2018-2020 m. veiklos - plėtros planą, bus galima teikti Valstybinei kainų ir energetikos kontrolės komisijai kaip priedą prie prašymo nustatyti vandens tiekimo ir nuotekų tvarkymo bazines kainas.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta, ir kita.).

PRIDEDAMA:

 1. UAB „Plungės vandenys“ 2018-09-11 raštas Nr. 205 „Dėl UAB „Plungės vandenys“ veiklos - plėtros plano tvirtinimo“, 10 lapų.

2. Plungės rajono savivaldybės administracijos direktoriaus 2018-09-19 įsakymo Nr. D-787 „Dėl uždarosios akcinės bendrovės „Plungės vandenys“ 2018-2020 metų veiklos-plėtros plano derinimo“ išrašas, 11 lapų.

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Pagal planą atlikus vandens tiekimo ir nuotekų surinkimo tinklų plėtros ir eksploatavimo darbus, bus patrauklios teritorijos žmonėms gyventi. Bus teikiamos kokybiškos paslaugos.* |  |
| *Finansams* |  | *Nėra* |
| *Socialinei aplinkai* |  | *Nėra* |
| *Viešajam administravimui* |  | *Nėra* |
| *Teisinei sistemai* |  | *Nėra* |
| *Kriminogeninei situacijai* |  | *Nėra* |
| *Aplinkai* |  | *Vykdant plėtros darbus bus mažiau teršiama aplinka.* |
| *Administracinei naštai* |  | *Nėra* |
| *Regiono plėtrai* |  | *Nėra* |
| *Kitoms sritims, asmenims ar jų grupėms* |  | *Nėra* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vedėjo pavaduotojas **\_\_\_\_\_\_\_\_\_\_\_\_\_\_\_** Arvydas Liutika

(pareigos) (parašas) (vardas, pavardė)